OnePlus 6 bliver vandtæt

Med mindre OnePlus har en alvorlig syg form for humor, så kan vi vist roligt regne (pun intended, red.) med, at den kommende OnePlus 6 bliver vandtæt. På OnePlus officielle Twitter-konto, har de givet os et hint, der ikke er til at misforstå – se nedenfor. OnePlus 6 som er den nye topmodel, rygtes at blive lanceret så tidligt som 5. maj.

Don’t you just hate it when you have to stop using your phone when it rains? So do we pic.twitter.com/QEnOdm3Xtk

— OnePlus (@oneplus) April 16, 2018

Og det er faktisk den første OnePlus-telefon, der bliver beskyttet mod vand. IP67-certificeringen, der garanterer at telefonen kan holde støv og vandstænk ude, har været standard i topmodellerne fra alle de øvrige producenter i lang tid. Her har OnePlus i den grad haltet bagefter.

Flere rygter …

I midten af marts slap der billeder ud, der viste, at OnePlus 6 får et “notch” i toppen af skærmen, som iPhone X og Huawei P20. Visse kilder hævder, at den vil få en 6,2 tommer stor skærm i 1080p-opløsning. Vil du læse om alle rygterne, så følg linket her:

OnePlus 6: Her er alt det, vi ved

OnePlus 6 bliver vandtæt